Lyrica on Suomen kuudenneksi myydyin lääkevalmiste. Sitä määrätään neuropaattiseen kipuun, yleistyneeseen ahdistuneisuushäiriöön ja epilepsiaan.

Lääke tuli Suomen markkinoille viime vuosikymmenen puolivälissä. Se vaikuttaa keskushermostoon, ja sen hyvin yleisiä haittavaikutuksia ovat heitehuimaus ja uneliaisuus. Lisäksi lääke nousi nopeasti huumeidenkäyttäjien suosikiksi.

Tästä huolimatta Lyricassa ei ole punaista varoituskolmiota. Se tulee pakkauksiin vasta ensi vuodenvaihteessa.

Kolmiolääkkeet ovat liikenteessä haitallisia lääkkeitä, ja siksi niiden pakkauksissa on punainen varoituskolmio.